钦定古今图书集成/理学汇编/经籍典/第134卷 > 《六月》
## 钦定古今图书集成/理学汇编/经籍典/第134卷 > 《六月》

宣王北伐也。《鹿鸣》废则和乐缺矣，《四牡》废则君臣缺
矣，《皇皇者华》废则忠信缺矣，《常棣》废则兄弟缺矣，《伐
木》废则朋友缺矣，《天保》废则福禄缺矣，《采薇》废则征
伐缺矣，《出车》废则功力缺矣，《杕杜》废则师众缺矣，《鱼
丽》废则法度缺矣，《南陔》废则孝友缺矣，《白华》废则廉
耻缺矣，《华黍》废则蓄积缺矣，《由庚》废则阴阳失其道
理矣。《南有嘉鱼》废则贤者不安，下不得其所矣。《崇丘》
废则万物不遂矣。《南山有台》废则为国之基队矣。《由
仪》废则万物失其道理矣。《蓼萧》废则恩泽乖矣。《湛露》
废则万国离矣。《彤弓》废则诸夏衰矣。《菁菁者莪》废则
无礼仪矣。《小雅尽》废则四夷交侵，中国微矣。